અમદાવાદ: આજકાલ બાળકો ગુમ થવાની અસંખ્ય ફરિયાદ પોલીસ ચોપડે વધી રહી છે ત્યારે વધુ બે બાળકો ગુમ થવાની ફરિયાદ વેજલપુર પોલીસ સ્ટેશનમાં નોંધાતાં સમગ્ર વિસ્તારમાં ચકચાર મચી ગઇ હતી, જોકે બે દિવસ બાદ બાળકો હેમખેમ ગોવાથી મળી આવતાં પોલીસ અને પરિવારજનોએ રાહતનો શ્વાસ લીધો છે. ધોરણ-10માં અભ્યાસ કરતા બે મિત્રો બે દિવસ પહેલાં ઘર છોડીને જતા રહેતાં પોલીસ તથા ક્રાઇમ બ્રાંચની ટીમે તેમને શોધવા માટે તપાસ શરૂ કરી હતી. પોલીસને એક વિદ્યાર્થીના ઘરમાંથી ‌ચિઠ્ઠી મળી હતી, જેમાં વિદ્યાર્થીએ મૈં ભાગ રહા હૂં તીન મહિને મેં આ જાઉંગા અને ‌ગ‌િરિરાજ ભી ભાગ રહા હૈ તેવું લખ્યુ હતું. આ ઘટનાથી પરિવારજનોના જીવ તાળવે આવી ગયા હતા.